google/wiki40b huggingface dataset:
Zalesje

Zalesje (oversatt: «forbi skogene») eller Opolje (oversatt: «i markene») er en historisk region i Russland, bestående av den nordre og vestre delen av Vladimir oblast, nordøstdelen av Moskva oblast og den sørlige delen av Jaroslavl oblast. Området utgjorde kjerneområdet i middelalderstaten Vladimir-Suzdal, og spilte gjennom dette en vital rolle i utviklingen av den russiske staten.
Navnet henviser til de dype skogene som i middelalderen pleide å danne skillet mellom Fyrstedømmet Rostov, Republikken Novgorod og fyrstedømmene ved Dnepr. Før slaverne innvandret på 800-tallet var området befolket av finske stammer, som Merja og Muroma. Etterhvert blandet de slaviske og finske folkegruppene seg etnisk og kulturelt, og ga derigjennom opphav til dagens russiske nasjon.
På 1100-tallet ga dette fruktbare området, som av skogene var godt beskyttet mot tyrkiske angrep, en fordelaktig oase for slaviske folk på flyttefot fra Kievrikets sørlige grenseområder. Befolkningen i området økte raskt og nådde innen 1124 et nivå hvor Jurij Dolgorukij fant det formålstjenlig å flytte sitt fyrstesete fra Rostov ved øvre Volga til Suzdal i Zalesje.
Suzdal var den eldste og fremste byen i Opolje. Andre viktige urbane sentra ble etablert av Jurij i Pereslavl-Zalesskij (grunnlagt 1152), Jurjev-Polskij (1152), Dmitrov (1154), Starodub-na-Kljazme (1152), Vladimir-Zalesskij (1108), Ksnjatin (1136) og Jaropoltsj-Zalesskij (1136). Navnetilleggene Zalesskij («forbi skogene») og Polskij («i markene») ble brukt for å skille nye byer fra byer med samme navn i områdene hvor innvandrerne kom fra, hovedsakelig dagens Ukraina.
Jurij var konstant på kant med de mektige bojarene i Suzdal, og vurderte å flytte hovedstaden fra Suzdal til den nye byen Pereslavl-Zalesskij. Hans uventede dødsfall medførte at ideen ble skrinlagt, men Jurijs sønn Andrej Bogoljubskij flyttet til slutt fyrstesetet til en annen ny by, Vladimir. Den gamle adelen i Rostov og Suzdal, sørget for å få Andrej myrdet, og en kort borgerkrig for overhøyhet i Zalesje fulgte.
Under Mongolenes invasjon av Russland, da skogene gradvis ble ryddet og nye sentra utviklet seg i Moskva, Tver og andre steder, avtok Zalesjes strategiske betydning. Nye urbane sentra ble bygget rundt kjente klostre (som Sergijev Posad og Kirzjatsj) eller kongelige residenser (som Aleksandrov og Radonezj).
Noen ganger blir uttrykket Zalesje brukt om hele Øvre Volga og Nedre Kljazma-regionen. I denne betydningen samsvarer Zalesje med territoriet som ligger innenfor Den gyldne ring i Russland.
Ni mo chuan

Ni mo chuan

Det er mange ulike varianter av denne båttypen spredt langs den kinesiske kysten med flere ulike betegnelser. Den engelske betegnelsen på noen av disse båter oversettes fra engelsk mud sledge til mudderslede.
Varianten fra Shanghai-området er en lang og slank båt bygd av bare tre bordganger hvorav den ene som bunnplanke og de andre to som sider på båten. Baugen har spring med et lite tverspeil reist over vannet mens akterstevnen har et tverrspeil som var senket i en buet form. Med en størrelse på 1,8 til 2 meter i lengde og 20 til 24 centimeter i bredde kunne ikke brukeren gjør annet enn å knele med det ene benet utenfor mens man holdt seg fast med et tverrgående håndtak festet i båten. Med benet i vannet sparker brukeren bakover for å ta seg framover i gjørmen.
Varianten fra Ningbo-området er oval i fasongen som en slags bøtte av mindre størrelse som føreren står i med det ene benet utenfor og holdt seg fast med et håndtak som går ned til båten. Deretter sparker føreren bakover i underlaget i det grunne vannet eller gjørmen med en meget stor og flat sandal spent på.
Venås

Venås er en ås sentralt på Nøtterøy i Færder kommune. Dens høyeste punkt er på om lag 56 meter over havet.
Ved foten av Venås i nord ligger grenda Vollen. Sør for Venås, i samme skogsområde, ligger Vardås. Et lite stykke nord befinner Kjøleåsen seg, og i nordvestlig retning ligger Semsåsen. Føykåsveien går langs den vestlige enden av Venås, hvor også gården Føykås befinner seg.
Christian Richardt

I Norsk Salmebok

Hans mest kjente dikt er salmen Alltid freidig, som opprinnelig var en del av syngespillet «Tornerose» som han gav ut i 1868. Der synges sangen av væpneren etter at han har forsert tornehekken og kommet inn i slottet. Den er tatt inn i Norsk Salmebok som nr. 416. To andre av hans tekster har også fått plass i Norsk Salmebok. Det er nr 338, Du som freden meg forkynner og nr. 663, Du som veien er og livet. Han er også representert med fire salmer i Norsk salmebok 2013.
Henrik Gøye

Henrik Gøye til Skørringe og Tureby (født 16. juni 1562, død 28. september 1611) var en dansk adelsmann. 
Han var sønn av Eskil Gøye til Skjørring og Sibylle Gyldenstierne, og ble født på Nyborg slott, hvor faren var lensmann. Han gikk på Herlufsholm skole, og i 1579 var han immatrikulert på Universitetet i Rostock. Siden fulgte han med Steen Maltesen Sehested til Nederlandene, hvor han tjente 3 år i krigen. 
I 1590 ble han tilsagt til å følge kong Frederik IIs datter frøken Elisabeth til Braunschweig, da denne skulle giftes med hertug Henrik Julius af Braunschweig-Wolfenbüttel. I 1611 ble han innkalt til personlig tjeneste under den sjællandske fane i den nylig utbrutte Kalmarkrigen, men vendte syk tilbake og døde samme år i København. 
Han giftet seg 13. august 1598 i Malmø med Birgitte Brahe som var datter av riksråd Axel Brahe til Elved. Hun fødte ham 10 barn, deriblant sønnene Falk og Otte Gøye, samt døtrene Anne og Mette.
Fridhemsplan tunnelbanestasjon

Stasjonen for T-bane 1

Denne delen ble tatt i bruk 26. oktober 1952 da tunnelbanen Hötorget – Vällingby ble innviet. Plattformen er utsprengt i fjellet og ligger ca. 18 meter under bakken. Stasjonsdelen ligger mellom stasjonene Thorildsplan og St. Eriksplan.

Stasjonen for T-bane 3

Denne delen ligger i fjellet under kvartalene Knoppen og Herden, og ble tatt i bruk 31. august 1975, da den blå linjen ble innviet. Plattformen ligger ca. 28–31 meter under bakken, mellom stasjonene Rådhuset og Stadshagen.
Icesave-avtalen

Icesave-avtalen var en avtale mellom regjeringene i Nederland, Storbritannia og Island om at Island skulle ta opp et lån på 3,88 milliarder euro slik at de kunne betale tilbake sparepengene til de som hadde hatt innskudd i den islandske nettbanken Icesave. Isesave, som ble opprettet av den islandske Landsbanki, hadde tilbudt gunstig rente og fått mange nederlandske og britiske innskytere. Disse tapte innskuddene sine da bankvesenet på Island gikk overende under finanskrisa høsten 2008.
Styresmaktene i Nederland og Storbritannia forlangte at den islandske staten skal dekke alle tapene til de utenlandske innskyterne etter at bankvesenet på Island gikk overende. For å greie dette, inngikk regjeringen på Island en avtale om å låne 3,88 milliarder euro, det tilsvarer mer enn 30 milliarder norske kroner, for å kunne betale Icesave-innskuddene tilbake. Avtalen ble i første omgang forkastet av Alltinget i august 2009, men 30. desember 2009 vedtok Alltinget med 33 mot 30 stemmer å godta avtalen. Imidlertid nektet presidenten å sanksjonere lovvedtaket og krevde at det i stedet ble folkeavstemning.
Ningqiang

Ningqiang (kinesisk: 宁强县; pinyin: Níngqiáng Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Befolkningen er på 329 561 innbyggere i 1999.
Anning (Lanzhou)

Anning (kinesisk: 安宁区; pinyin: Ānníng Qū) er et bydistrikt i byprefekturet Lanzhou, hovedstaden i den kinesiske provins Gansu. Anning har et areal på 86 km² og teller ca. 210 000 innbyggere (2004).
Freejack

Handling

Emilio Estevez spiller racebilføreren Alex Furlong, som under et Formel 1-løp i 1991 mister kontroll over bilen og tilsynelatende dør. I siste minutt blir han transportert frem i tid, til gatene i New York i 2009. Han er her en såkalt "freejack", en fremmed i et fremmed land som er preget av forurensning og kaos. Ganske raskt blir han jaktet på av en hensynsløs "bensamler" (Jagger) som kan tjene millioner på å håve ham inn for den rike McCandless (Hopkins), som er syk og trenger en ny kropp. Alex møter også sin kone, som nå jobber for McCandless. Han må kjempe en voldsom kamp mot McCandless og hans politi for å forhindre ham i å ta bolig i sin kropp.

Om filmen

Filmen illustrer hvilke tanker man i 1992 gjorde seg om en såpass nær fremtid som 2009. Fremtiden i denne filmen skildres som et dystert og kaotisk sted forpestet av miljøforurensing. Bruken av sofistikert fremtidsteknologi som laservåpen, talestyrt data, tidsmaskin osv. er også her fremtredende, slik som i en rekke andre fremtidsfilmer fra 1970- og 1980-tallet. Nå, i 2008, ser man hvor fjernt fra virkeligheten filmens scenario egentlig er, og at ting ikke har endret seg så mye fra 1991 slik som filmen skildrer.
Filmen ble nominert til tre Saturn Awards i 1993.
Termoli

Demografisk utvikling

Tall fra ISTAT
.cn

Registrering

Som i de fleste andre land kan folk registrere domenenavn på andre nivå. Det finnes imidlertid forhåndsbestemte domener for visse typer organisasjoner og geografiske beliggenheter. Tredjenivå registreringer var tilgjengelige før registreringer på andre nivå ble tilgjengelig i 2004, og tredjenivås registranter ble gitt førstevalget på å få sitt navn på andre nivå da dette ble åpnet.

Domenenavn med kinesiske tegn

Domenenavn med kinesiske skrifttegn kan også registreres på andre nivå under .cn toppnivådomenet.
Videre så foreslår CNNIC også kinesiske domenenavn i .公司 (.com på kinesisk), .网络 (.net på kinesisk) og .中国 (.kina på kinesisk). Imidlertid så er dette alternative registreringssystemet ikke anerkjent av ICANN og er bare tilgjengelig via innenlandske registrarer.
Gammeldansens Beste 4 – og nogo attåt

Gammeldansens Beste 4 – og nogo attåt er et musikkalbum utgitt av Arnsteins i 1980.
Nile Ranger

Kontroverser

Han har vært involvert i flere utenomsportslige hendelser de siste årene og blitt tiltalt for overfall og voldtekt.
27. august 2011 ble han arrestert og tiltalt for å ha angrepet en mann i Newcastle og forlatt ham bevisstløs på gata, men ble ikke funnet skyldig i retten oktober 2012.
Oktober 2011 ble han tatt av politiet for fyllebråk i Newcastle.
September 2012 ble politiet tilkalt til et hus i Enfield i Nord-London hvor inngangsdøren var ødelagt.  Nile Ranger ble arrestert på stedet og tiltalt for ødeleggelsene.  Tiltalen ble frafalt i november 2012 i retten da den godtok Rangers forklaring på at han hadde ødelagt døren da han fryktet at hans kjæreste var blitt kidnappet og at han skulle betale for ødeleggelsene.
Januar 2013 ble han arrestert for mistanke om voldtekt på et hotellrom i Newcastle; han ble tiltalt for dette 8. juli 2013.  Han ble frikjent i retten 4. mars 2014.
Juli 2013 tattoverte hans etternavnet sitt på høyre side av pannen sin.
Mars 2014 ble han arrestert i Liverpool for å ha angrepet en taxi.
April 2014 ble han ettersøkt i Swindon etter å ha blitt filmet av overvåkingskamera da han slo en kvinne og utenfor sin leilighet og sparket inn inngangsdøren til bygningen.
New Israel Fund

New Israel Fund (NIF) er et fond som donererer penger til og støtter organisasjoner i Israel som fremmer en demokratisk utvikling i landet og sikrer frihet, rettferdighet og likhet for alle landets borgere. Organisasjonen fokuserer spesielt på borgerrettigheter og menneskerettigheter, religiøs toleranse og pluralisme, samt å utjevne sosiale og økonomiske forskjeller i det israelske samfunnet, særlig mellom jøder og arabere. Som et tegn på organisasjonens utstrakte hånd til palestinerne er alle organisasjonens tekster trespråklige, på hebraisk, arabisk og engelsk.
Enkelte på høyresiden i Israel har anklaget organisasjonen for å ha en antisionistisk agenda. Dette blir tilbakevist av organisasjonens leder, professor ved Georgetown University Law Center, Peter Edelman, som beskriver kritikken som «udemokratisk og ujødisk».
Borland

Borland, grunnlagt i 1983, er et amerikansk programvarehus med hovedkvarter i California. Borland er mest kjent for sine programvareutviklingsprogram, slik som Delphi, J Builder, C++ Builder, Borland Pascal og Turbo Pascal.
Borland hadde på 1980-tallet en utviklingsavdeling i Danmark.
Sykkelbil

En sykkelbil (en: Cyclecar) var en liten, lett og billig bil, produsert hovedsakelig mellom 1910 og slutten av 1920-tallet. Sykkelbiler var preget av bruken av rimelige materialer og noen ganger rimelig produksjon og skulle i stor grad fylle tomrommet i markedet mellom motorsykkel og bil. De forsvant fra markedet som et resultat av stordriftsfordeler i produksjon som førte til mer økonomiske biler som for eksempel Austin Seven. Biler med lignende kvaliteter produsert etter Andre verdenskrig er som regel kategorisert som minibiler.

Produksjon

.
Fra 1898 til 1910 ble denne bilproduksjonen raskt utvidet. Lette biler i denne epoken var kjent som voiturette. De mindre sykkelbiler som dukket opp rundt 1910 med en boom kort tid før utbruddet av første verdenskrig med Temple Press som lanserte sykkelbiler i november 1912 (senere omdøpt til «The Light Car») og dannelsen av Cyclecar Club (som senere utviklet seg til British Automobile Racing Club).
Antall sykkelbil-produsenter var mindre enn ett dusin i Storbritannia og Frankrike i 1911, men i 1914 det var over 100 produsenter i hvert land, så vel som i  Tyskland, Østerrike og andre europeiske land. I 1912 ble Scott Sociable beskrevet som «en av de mest populære sykkelbiler på veien, både til fritid og for arbeide», men en annen kilde sier at «Humbrette» var den mest populære av sykkelbiler på den tiden. Mange av fabrikkene fikk et kortvarig liv, men andre ble bedre kjent, ofte gjennom billøp, dette omfatter navn som Bédélia fra Frankrike og både G. N. og Morgan fra Storbritannia.

Sportsbiler og sykkekkelbilkonkurranser

De fleste sykkelbiler i Frankrike hadde tilstrekkelig ytelse og egenskaper til å bli ansett som sportsbiler.
Det første løpet for sykkelbiler ble organisert av Automobile Club de France i 1913, etterfulgt av en Cyclecar Grand Prix på Le Mans i 1920. Auto Cycle Union hadde ment å arangere sykkelbilløp på Isle of Man i september 1914, men løpet ble avlyst på grunn av utbruddet av krigen.

Stagnasjon og fornyet interesse

Tidlig på 1920-tallet var sykkelbilenes dager talte. De store podusentene, slike som Ford var i stand til å redusere sine priser for å undergrave de vanligvis små sykkelbilprodusentene. Lignende rimelige biler ble tilbudt i Europa, for eksempel Citroën type C, Austin Seven eller Morris Minor og Morris Mini.
Cyclecar-boomen var over. De fleste av sykkelbilprodusenter stengte. Noen selskaper som Chater-Lea overlevde ved å gå tilbake å produsere motorsykler.
Snø og ild

Snø og ild, med undertittelen en musikal om Umberto Nobile og Roald Amundsen i luftskip over Nordpolen er skrevet av Arne Berggren og Sigrid Edvardsson, med musikk av Asbjørn Ruud. Musikalen hadde premiere 13. oktober 2007 i Varangerhallen i Vadsø.
Musikalen tar utgangspunkt i historiske begivenheter fra 1928.
Hovedrollene spilles av Lars Jacob Holm som Umberto Nobile og Reidar Sørensen som Roald Amundsen. Musikalen er produsert av Teaterfabrikken 70°N 30°Ø i samarbeid med Musikk i Finnmark.
Falseunidia

Utbredelse

Slekten er utbredt i Sørøst-Asia (Nepal).
Verdiskapingsprogrammet

Verdiskapingsprogrammet er et nasjonalt program for kulturminner under Riksantikvarens vinger. Prosjektet varte fra 2006 til 2010.Erfaringene fra Verdiskapingsprogrammet var at det ga best resultat der fylkeskommunene var tungt involvert. Senere verdiskapingsprosjekter, i 2011, 2012 og 2013 har derfor krevet fylkeskommunenes medvirkning og 
-finansiering. Det er opprettet en egen nettside for Riksantikvarens verdiskapingsarbeid. Den inneholder blant annet filmer fra de 12 første prosjektene og rapportene som er produsert i verdiskapingsarbeidet.
Fårepølse

Fårepølse er en norsk delikatesse som er laget av tørket kjøtt av får eller lam. I noen tilfeller er det også laget av geit, storfe eller svin, men lammekjøtt er det mest vanlige. Fårepølse blir som oftest solgt ferdig oppskåret, men selges i tillegg som snabb som kan skjæres etter behov. Pølsen brukes hovedsakelig som pålegg til forskjellige brødvarianter eller tilbehør til andre matretter. Det er også populært til rødvin eller liknende.
Pølsene lages av saltet lammekjøtt som er blitt marinert for så å henges opp i et tørkerom i 2-3 uker. Etter tørking øker holdbarheten til pølsen med rundt ett til to år.
Salget av fårepølser og annen spekemat i Norge ligger på omkring 1.8 milliarder kroner (2008). Mesteparten av dette gjennom salami og spekeskinke.
Anxylotoles

Utseende

En liten, gråbrun trebukk. Antennene er tynne og kortere enn kroppen. Pronotum har rundede sider uten tenner. Dekkvingene er trukket ut til spisser ("frakkeskjøter").

Utbredelse

Arten lever på Borneo.
RCA Records

RCA i Norge

Til 1956 ble de amerikanske RCA-platene utgitt i Norge på His Master's Voice-etiketten. A/S Nera overtok representasjonen for RCA i Norge 1. januar 1956, og var sammen med Musica én av etikettene til A/S Nera. Da A/S Nera la ned grammofonvirksomheten i 1973 ble etiketten ovettatt av A/S Disco og senere av Grammofon A/S Electra. 
Da BMG Ariola etablerte et eget datterselskap i Norge overtok det RCA-etiketten.
Kazan (elv)

Kazan River er en elv helt vest i provinsen Nunavut i det nordlige Canada. Fra kasba Lake går den 850 km nord- og østover til Baker Lake, og derfra via Chesterfieldfjorden ut i det nordvestre Hudson Bay. Litt lengre inne (vest) munner også elven Thelon ut i samme fjord. Viktige ekspedisjoner til elveføret har vært ledet av Samuel Hearne (1770) og Knud Rasmussen (1921–24). Dyrelivet omfatter grønlandskaribu, elg, moskusfe og jerv.
Politisk fange

En politisk fange er en person som er fengslet eller på annen måte frarøvet handlings- og ytringsfrihet, fordi deres idéer eller rene nærvær, blir betraktet som en utfordring eller trussel mot myndighetene. En politisk fange er gjerne også en samvittighetsfange.
I mange tilfeller har politiske fanger gjerne blitt fengslet uten lovbelegg direkte gjennom utenomrettslige prosesser.
Det hender forøvrig også at politiske fanger blir arrestert og dømt med et snev av lovlighet, og der falske anklager, falske bevis, og urettferdighet rettssaker blir brukt for å skjule det faktum at vedkommende er en politisk fange. Dette er vanlig i situasjoner der utenomrettslig fengsling gjerne ville ført til nasjonal eller internasjonal fordømmelse for brudd på menneskerettighetene til en person med avvikende politiske synspunkter. En politisk fange kan også være en person som på urettmessig vis har blitt frarøvet muligheten til kausjon eller prøveløslatelse når det er rimelig å tro at dette hadde blitt gitt til en annen person for en liknende forbrytelse, eller at spesielle rettslige tiltak har blitt satt i verk for å forhindre dette.
Spesielt i sistnevnte tilfelle kan det faktum om personen blir betraktet som en politisk fange eller ikke, avhenge mye av subjektive politiske perspektiv eller tolkning av bevismaterialet.
I Nazi Tyskland og Sovjetunionen ble tvilsomme psykiatriske diagnoser brukt for å sende bort uønskede personer.

Politiske fanger

Kjente eksempler på politiske fanger er blant annet Nelson Mandela, Aung San Suu Kyi, Benazir Bhutto, Mahatma Gandhi og Martin Luther King jr.
Herzeleid

Herzeleid var det tyske metall-bandet Rammsteins første album (1995), og det ble en stor suksess i hjemlandet Tyskland. Da albumet Sehnsucht kom to år senere, fikk også Herzeleid suksess internasjonalt, om dog noe forsinket. De mest kjente sangene fra albumet er «Du Riechst So Gut», «Asche Zu Asche» «Heirate Mich» og «Rammstein».
Federico Bernardeschi

Landslaget

24. mars 2016 fikk han sin første landskamp for Italia mot Spania.
Han ble tatt ut i Italias EM-tropp til EM i Frankrike 2016.
The Flying Burrito Brothers

The Flying Burrito Brothers var en amerikansk countryrockgruppe som ble startet i 1969 i California av de to tidligere The Byrds-medlemmene Gram Parsons og Chris Hillman.

Biografi

Gruppen spilte en elektrifisert form av country og var svært stilskapende, både musikalisk og visuelt. Med sine to første album The Gilded Palace of Sin (1969) og Burrito Deluxe (1970) satte de standarden for hva som senere skulle bli benevnt countryrock.
Det nyskapende i The Burritos' musikk var måten de kombinerte countrymusikkens følsomme intensitet med rockens kraft og virkemidler. Foruten Gram Parsons' sang var bandets sound preget av "Sneaky" Pete Kleinows steel gitar og Chris Hillmans koring. De øvrige bandmedlemmene på de to første albumene var Chris Ethridge (på The Gilded Palace of Sin) og Bernie Leadon og Michael Clarke (på Burrito Deluxe).
Gram Parsons og Chris Hillman skrev de fleste sangene. Blant de mest kjente sangene er «Christine's Tune», «Sin City», «Juanita», «Hot Burrito #1», «Lazy Days» og «Cody, Cody». Foruten egne komposisjoner spilte de en del coverversjoner som blant andre The Rolling Stones' «Wild Horses» (som Parsons fikk tillatelse av Keith Richards å spille inn et år før Stones selv ga den ut på albumet Sticky Fingers) og James Carrs «At the Dark End of the Street».
Gruppen fikk aldri noe stort kommersielt gjennombrudd, men ble lagt merke til av artister som Bob Dylan og The Rolling Stones. Foruten musikken ble The Flying Burrito Brothers kjent for sine fantastiske scenekostymer sydd av Nudie Cohn, som tidligere hadde sydd kostymer til stjerner som Elvis Presley og Merle Haggard. Parsons' kostyme var det mest iøynefallende med sine broderier av marijuanablad og andre narkotiske planter.
Parsons forlot gruppen etter at de ga ut Burrito Deluxe, og dette førte til at gruppens kreativitet ble skadelidende. Også Chris Hillman sluttet i gruppen noen år etter Parsons. The Flying Burrito Brothers har likevel fortsatt frem til i dag å gi ut nye album selv om besetningen har endret seg og den musikalske kvaliteten ikke har kommet opp mot de to første albumene.
The Flying Burrito Brothers har vært en stor inspirasjonskilde for mange alternative country-artister, som Ryan Adams, Uncle Tupelo, Wilco, Steve Earle og Beachwood Sparks.
Tuvalus herrelandslag i fotball

VM-resultater

Tuvalu skrev historie i 2007, da de ble det første laget som ikke var medlem av FIFA deltok i en offisiell VM-kvalifisering. Dette skjedde fordi ledelsen i OFC brukte South Pacific Games 2007 som første trinn i både kvalifiseringen til VM i fotball 2010 og kvalifisering til OFC Nations Cup 2008. Tuvalu gjorde det godt i denne turneringen, og greide bl.a. 1-1 mot Tahiti, i en kamp der Viliamu Sekifu ble historisk som den første VM-scoreren for Tuvalu. De andre tre kampene endte med tap, og Tuvalu gikk ikke videre fra sin gruppe i VM-kvalifiseringen.
I september 2008 besøkte Tuvalus statsminister Apisai Ielemia og presidenten i Tuvalu Soccer Association Tapugao Falefou, FIFAs hovedkvarter i Zürich, i håp om å oppnå fullt medlemskap i FIFA.
Charonne (Paris Metro)

Charonne er en stasjon på metroen i Paris.
Stasjonen betjener linje 9.
Mago A kraftverk

Eidsvollsverkene

Det er fire kraftstasjoner som betegnes som Mago A, B, C og D og ligger i Andelva som renner mellom Hurdalsjøen og Vorma.
Glommen og Laagen Brukseierforening regulerer vannmengden i elven ved Sagdammen, og Akershus Energi har ytterligere et kraftverk (Bøhnsdalen kraftverk) på elvestrekningen.
Kraftverkene er bygget i perioden 1960 til 2005 og har installert 3 kaplanturbiner og en francisturbin. Maksimal kapasitet er 3,5 MW og midlere årsproduksjon er 23 GWh.
Eier er Hafslund Produksjon. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).
Rikshoffmester i Storbritannia

Rikshoffmester i Storbritannia (opprinnelig: Rikshoffmester i England) (engelsk: Lord Great Chamberlain) er én av de høyeste seremonielle embeter i Storbritannia.

Oppgaver

Rikshoffmesteren er den seremonielle kommandant av Palace of Westminster. Han skal bistå dronningen under kroningen. Dessuten er rikshoffmesteren vert når dronningen besøker parlamentet. Rikshoffmesteren er født som medlem av Overhuset.

Arvelig embete

Embetet som rikshoffmester er arvelig. Siden 1780 har flere adelige slekter likevel delt embedet. Under Henrik VIII av England ble arveretten til embetet suspendert, derfor var Thomas Cromwell, 1. jarl av Essex rikshoffmester i en kort periode i 1540. Embetet som rikshoffmester i England ble opprettet før 1130.